Diari Oficial de la Generalitat Valenciana


Sumari del DOGV 9125, del 12-07-2021 (2021/7498)

RESOLUCIÓ de 5 de juliol de 2021, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la convocatòria número 87/2021, de 14 de maig de 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9125

Data del DOGV
:   12-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/7498


Data del document
:   05-07-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * funcionari

RESOLUCIÓ de 5 de juliol de 2021, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la convocatòria número 87/2021, de 14 de maig de 2021. [2021/7498]  
Vists els informes preceptius i vinculants emesos per la direcció general de Funció Pública sobre el compliment dels requisits de participació de les persones interessades, per a la provisió corresponent a la convocatòria número 87/2021, de 14 de maig, de 2021 (DOGV 9086, 18.05.2021), pel procediment de lliure designació, dels llocs de treball número 37675, 37902, 37919, 37205, 37121, 37978, 37095, 37463, 37057 i 37929.  
En relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives dels llocs convocats, queden acreditats els coneixements especialitzats, implicació, professionalitat i la trajectòria dels candidats i candidates finalment seleccionats. Tot això atorga a les persones nomenades la capacitat de caràcter professional i personal que es requereix per a l'exercici eficaç de les tasques atribuïdes als llocs convocats.  
  
De conformitat amb la disposició transitòria sisena de la Llei 4/2021, de 16 d'abril, de la Generalitat, de la funció pública valenciana, la base quarta de la resolució de la convocatòria número 87/2021 citada, l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i amb l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; així com en virtut del que es disposa en l'apartat primer de la Resolució de 17 de febrer de 2021, de la consellera de Participació, Transparència, Cooperació i Qualitat Democràtica, sobre delegació de competències en determinats òrgans de la Conselleria (DOGV 9024, 19.02.2021), resolc:  
  
  
Primer  
Nomenar Rosa Carmen Miralles Febrer, funcionària de carrera amb NRP \*\*\*8658\*\*\*, com a cap de Servei de Sistemes d'Informació d'Atenció a la Ciutadania i Millora Contínua, lloc número 37573, grup A1, complement de destinació nivell 28 i complement específic E050.  
  
A aquest lloc ha concorregut únicament una candidata admesa, la qual ha exercit diferents llocs de treball en l'Administració de la Generalitat que li proporcionen un ampli coneixement d'aquesta.  
És llicenciada en Documentació i ha realitzat un màster en Biblioteconomia i Documentació, titulacions especialment adequades al lloc de treball. En aquesta conselleria, la interessada ha ocupat el lloc de cap de secció d'Informació i Documentació i ve ocupant en comissió de serveis el lloc de treball convocat mostrant unes aptituds i actituds immillorables, adquirint a més un profund coneixement en aquesta matèria.  
  
  
Segon  
Nomenar Eduard Amer Llueca, amb NRP \*\*\*8924\*\*\*, com a cap de Servei d'Acció Humanitària, Protecció a Persones Defensores de Drets Humans i Gestió de Convenis, lloc número 37135, grup A1, complement de destinació nivell 28 i complement específic E050.  
  
A aquest lloc ha concorregut únicament un candidat admés. La seua àmplia trajectòria en l'Administració li ha permés formar-se, entre altres matèries, en qualitat de serveis públics, transparència de l'activitat pública, Agenda 2030 per al Desenvolupament Sostenible, i Educació per a la Sostenibilitat, entre altres.  
Les seues capacitats i competències des de la seua incorporació a la Direcció General de Cooperació Internacional al Desenvolupament s'han desenvolupat a través de diferents àrees, com ara el seguiment de les línies en concurrència competitiva i nominatives d'Acció Humanitària, Càtedra de Cooperació i Desenvolupament Sostenible, accions institucionals d'investigació i formació sobre cooperació al desenvolupament amb les universitats públiques i amb l'Agència Espanyola de Cooperació Internacional al Desenvolupament. Així mateix, dut a terme el seguiment de programes de defensors de Drets Humans en diversos països.  
  
Tercer  
Nomenar María Belén de Miguel Martínez, amb DNI \*\*\*7313\*, com a cap de Servei del Registre de Grups d'Interés de la Generalitat, lloc número 37445, grup A1, complement de destinació nivell 28 i complement específic E050.  
A la convocatòria de provisió han sigut admeses dues persones. María Belén de Miguel Martínez és llicenciada en Dret per la Universitat de València. Conforme al que s'estableix en el seu curriculum vitae, compta amb una experiència professional de 22 anys de servei en l'Administració Local havent exercit diversos llocs de treball, ostentant en l'actualitat la prefectura de l'Oficina Tècnica d'Inclusió Social, Memòria Històrica i Teatres de la Diputació de València.  
Concorren en l'aspirant seleccionada habilitats i coneixements específics de direcció, lideratge i innovació pública, així com d'integritat institucional, transparència i bon govern. També es destaca la formació en protecció de dades i seguretat de la informació, sent totes aquestes capacitats valorades molt positivament en relació amb les funcions que s'exerceixen des del lloc de cap del Servei del Registre de Grups d'Interés de la Generalitat i la seua relació amb les persones i entitats afectades per la Llei 25/2018, de 10 de desembre, reguladora de l'activitat dels grups d'interés de la Comunitat Valenciana.  
  
  
Quart  
Nomenar María Isabel Hernández Barea, amb NRP \*\*\*1128\*\*\*, com a cap de Servei de Foment de l'Associacionisme, lloc número 37346, grup A1, complement de destinació nivell 28 i complement específic E050.  
A aquest lloc ha concorregut únicament una candidata admesa. Per la seua demostrada experiència en l'àmbit de les funcions exercides en el lloc de treball convocat, la interessada resulta idònia per a desenvolupar aquest lloc de treball que ve ocupant en comissió de serveis. A més, té coneixements amplis en les matèries competència del Servei de Foment de l'Associacionisme.  
  
Cinqué  
Nomenar Maria Pilar Navio Herrero, amb NRP \*\*\*3392\*\*\*, com a cap de Servei de Suport a les Persones Valencianes a l'Exterior, lloc número 37595, grup A1, complement de destinació nivell 28 i complement específic E050.  
A aquest lloc ha concorregut únicament una candidata admesa, la qual compta amb experiència en l'Administració Autonòmica havent ocupat diversos llocs de similar responsabilitat al convocat, la qual cosa li habilita per a un acompliment eficaç del lloc convocat.  
Resulta idònia per a desenvolupar el lloc de treball, destacant la seua alta competència en el coneixement del valencià i de l'anglès, llengües fonamentals per a poder dur a terme les noves funcions atribuïdes al Servei de Suport de Persones Valencianes a l'Exterior.  
  
Sisé  
Nomenar Enric Roig Arranz, amb NRP \*\*\*1488\*\*\*, com a subdirector general per a la Implementació I el Seguiment de l'Agenda 2030 de Desenvolupament Sostenible, lloc número 37856, grup A1, complement de destinació nivell 30 i complement específic E050.  
A aquest lloc ha concorregut únicament un candidat admés, el qual ha exercit diversos llocs en l'Administració de la Generalitat amb rang de cap de servei, així com subdirector general i secretari general administratiu. L'aspirant compta també amb experiència professional en l'àmbit de l'Administració Local, com a Coordinador General de Règim Econòmic Sostenible de l'Ajuntament de València. Actualment ve ocupant de manera provisional el lloc convocat, havent demostrat una gran qualificació per a l'acompliment de les funcions atribuïdes a aquest.  
  
Seté  
Nomenar Josefa Eugenia Salvador Alamar, amb NRP \*\*\*3770\*\*\*, com a cap de Servei d'Investigació i Avaluació de la Qualitat Democràtica, lloc número 37613, grup A1, complement de destinació nivell 28 i complement específic E050.  
A aquest lloc ha concorregut únicament una candidata admesa. La interessada durant la seua àmplia trajectòria professional ha exercit llocs de treball en l'Administració Local i en l'Administració de la Generalitat, en aquesta última en llocs com a tècnic i com a responsable de servei en matèria d'assessorament i gestió Local, així com llocs en l'Advocacia de la Generalitat, desenvolupant funcions en defensa en judici de la Generalitat, la qual cosa li ha permés adquirir una sòlida i dilatada experiència en dret administratiu general i especial i un coneixement destacat en el funcionament de l'Administració de la Generalitat.  
  
Quant a la seua experiència en memòria democràtica, és llicenciada en Geografia i Història, especialitat Història Contemporània, i de manera específica, des de l'1 de setembre de 2020, ha exercit llocs de treball en aquesta Conselleria en el referit àmbit. Actualment ve ocupant de manera provisional el lloc convocat, havent demostrat una gran qualificació per a l'acompliment de les funcions atribuïdes a aquest.  
  
  
Huité  
Nomenar María Angeles Navarro Gosalbez, amb NRP \*\*\*8360\*\*\*, com a cap de Servei de Gestió i Foment de la Qualitat Democràtica, lloc número 37923, grup A1, complement de destinació nivell 28 i complement específic E050.  
A aquest lloc ha concorregut únicament una candidata admesa, que durant la seua àmplia trajectòria professional ha exercit llocs de treball en diferents conselleries, amb rang de cap de servei o similar, el que li ha permés adquirir una sòlida i dilatada experiència professional en la realització d'actuacions de caràcter transversal en l'àmbit de la gestió administrativa, així com en la gestió de recursos humans. Des de l'1 de setembre de 2020 ha adquirit experiència professional en matèria de memòria democràtica en haver-se incorporat en aquesta Conselleria en llocs de treball d'aquest àmbit. Actualment ve ocupant el lloc convocat, havent demostrat una gran qualificació per a l'acompliment de les funcions atribuïdes a aquest.  
  
Nové  
Nomenar Nuria Montón Ugedo, amb NRP \*\*\*9161\*\*\*, com a cap de Servei de Modernització i d'Organització Administrativa, lloc número 37785, grup A1, complement de destinació nivell 28 i complement específic E050.  
A aquest lloc ha concorregut únicament una candidata admesa, que compta amb experiència en l'administració autonòmica, havent ocupat diversos llocs de similar responsabilitat al convocat. Així mateix, la seua formació i trajectòria professional inclou diferents àmbits del dret com l'administratiu, matèria de fiscalització i comptabilitat i contractació administrativa, havent acreditat funcions d'assessorament tècnic jurídic, fets que li donen una adequada visió de l'estructura, organització i funcionament de la Generalitat.  
  
Desé  
Nomenar Emma Sarrión Navarro, amb NRP \*\*\*3866\*\*\*, com a subdelegada de Protecció de Dades de Sanitat i Educació, lloc número 37374, grup A1, complement de destinació nivell 28 i complement específic E050.  
A aquest lloc ha concorregut únicament una candidata admesa. La interessada compta amb experiència en llocs de treball d'un nivell de responsabilitat igual al que és objecte d'aquesta convocatòria. Així mateix, s'acredita experiència i formació relacionada amb el lloc de treball a desenvolupar, com: coneixement de l'estructura i funcionament de la Generalitat Valenciana, en general, i de la Conselleria de Sanitat Universal i Salut Pública, en particular. Competències en la gestió del compliment de la normativa de protecció de dades, racionalització de procediments administratius, normalització de documentació, qualitat dels serveis públics i simplificació administrativa, administració electrònica, transparència i participació ciutadana i de responsabilitat social.  
  
De conformitat amb el que s'estableix en l'article 29 de la Llei 10/2010, d'ordenació i gestió de la funció pública valenciana, en cap cas s'integrarà en cossos o escales, el personal funcionarial procedent d'altres administracions públiques que obtinga un lloc de treball mitjançant el procediment de lliure designació.  
La presa de possessió es produirà amb efectes del dia 15 de juliol de 2021.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 5 de juliol de 2021.- El sotssecretari de la Conselleria de Participació, Transparència, Cooperació i Qualitat Democràtica (p. d. R 17.02.2021; DOGV 9024, 19.02.2021): Cristian Veses Donet.